**Jarkko Ilari Parikka** (s. 6. syyskuuta 1997 Imatra) on suomalainen jääkiekkopuolustaja, joka edustaa SM-liigajoukkue Tampereen Ilvestä.

Ura
---

### Seuraura

Parikka on Imatran Ketterän kasvatti. Hän siirtyi 14-vuotiaana Saimaan Pallon C-nuoriin kaudeksi 2011–2012. Kaudeksi 2013–2014 Parikkaa oltiin viemässä itävaltalaisen EC Salzburgin organisaatioon. Ennen tätä USHL-joukkue Sioux Falls Stampede varasi hänet 106. pelaajana. Parikka siirtyi kuitenkin toiseen USHL-seuraan, Des Moines Buccaneersiin. Kauden jälkeen Sibir Novosibirsk varasi hänet kolmannella kierroksella 128. pelaajana KHL:n varaustilaisuudessa 2014. Samana kesänä myös OHL-joukkue Kingston Frontenacs varasi Parikan 103. pelaajana CHL:n varaustilaisuudessa. Hän siirtyi joukkueeseen kaudeksi 2014–2015, mutta Parikan kausi päättyi kuitenkin maaliskuussa 2015 akillesjännevamman vuoksi.

Kesällä 2015 Parikka päätti jättää Frontenacsin akillesjännevamman ja joukkueen ulkomaalaispelaajien jatkon puntaroinnin vuoksi. Hän siirtyi kaudeksi 2015–2016 kolmivuotisella SM-liigasopimuksella Tampereen Ilvekseen. Parikka aloitti kautensa seuran A-nuorissa. Hän teki liigadebyyttinsä 13. marraskuuta 2015 paikallisvastustaja Tapparaa vastaan. Parikka merkittiin Ilveksen seitsemänneksi puolustajaksi. Hän sai ottelussa jääaikaa 5.36 minuuttia ja Parikka keräsi teholukeman –1. Hän teki liigauransa avausmaalin viidennessä ottelussaan runkosarjan viimeisellä kierroksella 10. maaliskuuta 2016 KooKoota vastaan. Teemu Kesä valitsi Parikan ottelun Alumnien tähtien kakkostähdeksi. Hän pelasi kauden aikana myös kahden ottelua lainalla Mestis-joukkue Lempäälän Kisassa.

Varsinaisella SM-liigan tulokaskaudellaan 2016–2017 Parikka teki 57 runkosarjaottelussa tehot 1+9=10 ja kymmenessä playoff-ottelussa yhden syöttöpisteen. Syyskuussa 2017 hän teki kaksivuotisen jatkosopimuksen Ilveksen kanssa. Kaudella 2018–2019 Parikka nousi Ilveksen kärkipuolustajaksi. Hän oli joukkueen eniten maaleja tehnyt puolustaja viidellä osumallaan ja teki runkosarjassa kaikkiaan 19 tehopistettä. Parikka voitti myös Ilveksen sisäisen tehotilaston lukemalla +16. Lokakuussa 2019 hän teki seuran kanssa 1+1-vuotisen jatkosopimuksen.

Kaudella 2020–2021 Parikka oli Ilveksen eniten maaleja tehnyt puolustaja viidellä osumallaan. Helmikuussa 2021 hän joutui muutamaksi viikoksi sivuun, kun Parikka sai koronavirustartunnan oltuaan Suomen A-maajoukkueen mukana Beijer Hockey Gamesissa. Hän ei lopulta käyttänyt sopimuksessaan ollutta optiota KHL:ään siirtymisestä, kun Parikka teki maaliskuussa 2021 vuoden mittaisen jatkosopimuksen Ilveksen kanssa. Saman vuoden joulukuussa hän teki seuran kanssa 2+1-vuotisen jatkosopimuksen, joka sisältää mahdollisuuden pelata vuoden ulkomailla. Kaudella 2021–2022 Parikka teki SM-liigan yhden kauden piste-ennätyksensä tehoilla 10+11=21. Hän oli Ilveksen eniten maaleja tehnyt puolustaja. Parikka jakoi myös joukkueen sisäisen tehotilaston voiton Matias Mäntykiven kanssa lukemalla +15. Hän voitti kauden päätteeksi SM-pronssia, kuten myös seuraavan kauden 2022–2023 päätteeksi. Toukokuussa 2023 Ilves uutisoi, että Parikka jatkaa Ilveksessä varmasti kaudella 2023–2024, eikä käytä vielä ulkomaanoptiotaan. Maaliskuussa 2024 seura tiedotti osapuolten jatkaneen Parikan sopimusta kevääseen 2027 ulottuvan saakka.

### Maajoukkueura

Parikka pelasi alle 18-vuotiaiden MM-kilpailuissa vuonna 2014. Hänet valittiin Sveitsiä vastaan pelatun alkulohkon ottelun päätteeksi Suomen ottelun parhaaksi pelaajaksi. Vuoden 2015 turnaus Parikalta jäi väliin akillesjännevamman vuoksi. Hän myös putosi viimeisten joukossa Suomen alle 20-vuotiaiden MM-joukkueesta vuoden 2017 turnaukseen. Parikka pelasi myös alle 18-vuotiaiden Ivan Hlinkan muistoturnauksessa vuosina 2013 ja 2014.

Suomen A-maajoukkueessa Parikka on pelannut 18 ottelua keräten yhden syöttöpisteen. Hän teki A-maajoukkuedebyyttinsä Nordic Cupissa 11. huhtikuuta 2019 Aalborgissa Tanskaa vastaan. Parikka merkittiin Suomen seitsemänneksi puolustajaksi. Hän putosi viimeisten joukossa Suomen lopullisesta MM-joukkueesta vuoden 2021 turnaukseen.

Parikka valittiin Pohjola-leirin tähdistökentälliseen vuonna 2012. Yhteensä hän on pelannut 20 nuorten ja 27 poikien maaottelua.

Pelityyli
---------

Ilveksen urheilutoimenjohtaja Timo Koskelan mukaan Parikka on luisteluvoimainen yleispuolustaja. Koskelan mukaan hän on myös fyysinen ja voimakas kamppailija, joka pystyy pelaamaan illasta toiseen isot minuutit vastustajien parhaita pelaajia vastaan.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | Des Moines Buccaneers | USHL | 51 | 2 | 6 | 8 | 16 | – | – | – | – | – | U18 | 5 | 0 | 1 | 1 | 6 |
| 2014–2015 | Kingston Frontenacs | OHL | 68 | 1 | 6 | 7 | 14 | – | – | – | – | – |
| 2015–2016 | Ilves | A-SM | 33 | 4 | 7 | 11 | 57 | 7 | 0 | 1 | 1 | 6 |
|  | Ilves | SM-liiga | 5 | 1 | 0 | 1 | 0 | – | – | – | – | – |
|  | LeKi | Mestis | 8 | 0 | 2 | 2 | 6 | – | – | – | – | – |
| 2016–2017 | Ilves | SM-liiga | 57 | 1 | 9 | 10 | 18 | 10 | 0 | 1 | 1 | 2 |
| 2017–2018 | Ilves | SM-liiga | 51 | 3 | 4 | 7 | 26 | – | – | – | – | – |
| 2018–2019 | Ilves | SM-liiga | 59 | 5 | 14 | 19 | 68 | 7 | 0 | 0 | 0 | 4 |
| 2019–2020 | Ilves | SM-liiga | 58 | 3 | 17 | 20 | 48 | – | – | – | – | – |
| 2020–2021 | Ilves | SM-liiga | 43 | 5 | 5 | 10 | 62 | 5 | 0 | 1 | 1 | 0 |
| 2021–2022 | Ilves | SM-liiga | 52 | 10 | 11 | 21 | 26 | 13 | 0 | 1 | 1 | 0 |
| 2022–2023 | Ilves | SM-liiga | 48 | 3 | 8 | 11 | 28 | 8 | 0 | 0 | 0 | 2 |
| 2023–2024 | Ilves | SM-liiga | 58 | 2 | 8 | 10 | 28 | 5 | 0 | 0 | 0 | 2 |
| 9 kautta | yhteensä | SM-liiga | 431 | 33 | 76 | 109 | 304 | 48 | 0 | 3 | 3 | 10 |

Lähteet
-------

* Jarkko Parikka The Internet Hockey Databasessa (englanniksi)
* Jarkko Parikka Eurohockey-sivustolla (englanniksi)
* Jarkko Parikka *Elite Prospects*. Everysport Media Group AB.  (englanniksi)

### Viitteet

1. 1 2  Herckman, Marko: Luottopakiksi kasvanut Jarkko Parikka: Me uskotaan omaan tekemiseen *ilves.com*.  16.10.2018. Ilves-Hockey Oy. Viitattu 9.4.2019.
2. 1 2  Tilastot - Jarkko Parikka *liiga.fi*. Jääkiekon SM-liiga Oy. Viitattu 15.5.2021.
3. ↑  Urheilukoulun talvilajien urheilijat on valittu *maavoimat.fi*.  27.2.2018. Puolustusvoimat. Viitattu 24.5.2018.
4. 1 2 3 4 5 6 7 8  Jarkko Parikka *Elite Prospects*. Everysport Media Group AB.  (englanniksi)
5. ↑  Rajamäki, Toni: Jarkko Parikka Imatralta Iowaan *Jatkoaika.com*.  6.12.2013. Jatkoaika r.y. Viitattu 28.11.2015.
6. ↑  Field, Sam: FRONTENACS ANNOUNCE COMMITMENT OF THREE PLAYERS *kingstonfrontenacs.com*.  18.8.2014. Kingston Frontenacs. Viitattu 14.6.2023. (englanniksi)
7. 1 2  Oikaisu: Suomalaislupaus kuntoutuu hyvää vauhtia – pelaa ensi kaudella Liigassa! *suomikiekko.com*.  12.7.2015. Nordic Sport Media. Viitattu 28.11.2015.
8. ↑  Ilves vahvistuu nuorella puolustajalla *Jatkoaika.com*.  29.7.2015. Jatkoaika r.y. Viitattu 28.11.2015.
9. ↑  Ottelutilastot *liiga.fi*.  13.11.2015. Jääkiekon SM-liiga Oy. Viitattu 28.11.2015.
10. ↑  Kokoonpanot *liiga.fi*.  13.11.2015. Jääkiekon SM-liiga Oy. Viitattu 8.11.2020.
11. ↑  Ottelutilastot *liiga.fi*.  13.11.2015. Jääkiekon SM-liiga Oy. Viitattu 8.11.2020.
12. ↑  Otteluseuranta *liiga.fi*.  10.3.2016. Jääkiekon SM-liiga Oy. Viitattu 10.3.2016.
13. ↑  Teiskonlahti, Kirsi: Ilves teki jatkosopimukset puolustajalupauksilleen *Jatkoaika.com*.  26.9.2017. Jatkoaika r.y. Viitattu 26.9.2017.
14. ↑  Elite Prospects - Ilves *eliteprospects.com*. Everysport Media Group AB. Viitattu 9.4.2019. (englanniksi)
15. 1 2  Pulkkinen, Aki-Petteri: Ilves solmi jatkosopimuksia − Jarkko Parikka ja Panu Mieho jatkavat seurassa *Jatkoaika.com*.  30.10.2019. Jatkoaika r.y. Viitattu 30.10.2019.
16. ↑  Perkiö, Jari: Ilveksen Jarkko Parikka sairasti koronan maajoukkuekeikan jälkeen – Pelko vaihtu helpotukseen *aamulehti.fi*.  6.3.2021. Alma Media Suomi Oy. Viitattu 15.5.2021.
17. 1 2  Seppä, Lassi: Jarkko Parikka jatkaa Ilveksessä − KHL ei vienyt Leijoniin noussutta puolustajaa *Jatkoaika.com*.  3.3.2021. Jatkoaika r.y. Viitattu 3.3.2021.
18. ↑  Seppä, Lassi: Jarkko Parikalle jatkosopimus Ilvekseen − tupsukorvat julkaisivat liudan nimiä ensi kauden joukkueeseensa *Jatkoaika.com*.  10.12.2021. Jatkoaika r.y. Viitattu 10.12.2021.
19. ↑  Elite Prospects - Ilves *eliteprospects.com*. Everysport Media Group AB. Viitattu 3.6.2022. (englanniksi)
20. ↑  Ilvekselle neljätoista pelaajasopimusta *ilves.com*.  8.5.2023. Ilves-Hockey Oy. Viitattu 14.6.2023.
21. ↑  Ilveksen ensi kauden joukkueen runko rakentuu – seura julkistaa kahdeksan jatkosopimusta *ilves.com*.  6.3.2024. Ilves-Hockey Oy. Viitattu 6.3.2024.
22. ↑  BEST PLAYER OF THE GAME SELECTED BY THE TEAM (pdf) *stats.iihf.com*.  27.4.2014. IIHF. Viitattu 12.4.2017. (englanniksi)
23. ↑  Pukkinen, Mika: U18: Pikkuleijonien ensimmäinen vaihe valmis – "Meillä on hyviä taitoelementtejä" *Jatkoaika.com*.  12.4.2015. Jatkoaika r.y. Viitattu 28.11.2015.
24. ↑  Suomen nuorten kisajoukkue julki – mukana 12 maailmanmestaria *Jatkoaika.com*.  23.12.2016. Jatkoaika r.y. Viitattu 23.12.2016.
25. ↑  Tilanne 18.12.2022
26. ↑  DEN - FIN (Line Up) *stats.swehockey.se*.  11.4.2019. Svenska Ishockeyförbundet. Viitattu 8.11.2020.
27. ↑  Niemeläinen, Jonne: Tässä on Leijonien lopullinen MM-kisajoukkue – Olli Määttä mukaan NHL:stä *yle.fi*.  15.5.2021. Yleisradio Oy. Viitattu 15.5.2021.

Ilves – SM-liiga
3 Friman (**C**) |
5 Heinonen |
6 Soini |
8 Niku |
10 Suomi (**A**) |
12 Mäntykivi |
15 Virtanen |
17 Ratinen |
18 Meskanen |
19 Kos |
20 O’Leary |
21 Bau |
22 Hietaniemi |
25 Grégoire |
28 Päkkilä |
31 Málek |
32 Ikonen (**A**) |
33 Nyman |
36 Bizoň |
36 Hamrla |
37 Gunnarsson |
43 Latvala |
44 Clendening |
51 Järventie |
52 Könönen |
53 Pelli |
55 Svozil |
56 Rautanen |
57 Parikka |
83 Stránský |
86 Kodýtek |
89 Palve |
97 Mašín  

Valmentajat Pennanen – Saarinen – Merikivi – Tanska – Näppilä – Korhonen – Peltomaa